I Stortingsmelding nr. 14 (2006-2007), varslet Regjeringen at man ville «bygge opp en norsk miljøprøvebank for forsknings- og overvåkningsformål på miljøgifter». Stortinget vedtok 15. mai 2007 enstemmig Energi- og miljøkomiteens innstilling om Stortingsmeldingen. Miljøverndepartementet besluttet 20. oktober 2010 å legge miljøprøvebanken til CIENS Forskningssenter for miljø og samfunn som nasjonal oppgave. Miljøprøvebanken ble offisielt åpnet i november 2012.